Литвинов Андрей Витальевич

Литвинов Андрей Витальевич (19 март 1993 йыл, Новокузнецк, Рәсәй) — Рәсәй хоккейсыһы, ҡапҡасы. Новокузнецкиҙың «Металлург» командаһы тәрбиәләнеүсеһе. Әлеге ваҡытта Юғары хоккей лигаһында сығыш яһаған үҙе тәрбиәләнгән хоккей клубы уйынсыһы.

 Карьера 

 «Металлург» Нк системаһында (2014 йылға тиклем) 
Андрей Литвинов Новокузнецк «Металлург» командаһының хоккей мәктәбендә тәрбиәләнә. 2008 һәм 2010 йылдарҙа ул 1993 йылда тыуған үҫмерҙәр араһында Рәсәй финалында уйнай. 2011 йылдың 10 ғинуарынды ЙХЛ чемпионатында сығыш яһаған Новокузнецкиҙан «Кузнецкие Медведи» өсөн тәү тапҡыр уйнай. 2010/11 йылдар миҙгелендә ул бөтәһе дүрт уйында ҡатнаша, тик бер тапҡырҙа осрашыуҙы башынан аҙағына тиклем тулыһынса үткәрмәй. 2011/12 йылдар миҙгеленең 18 ғинуарында Литвинов тәү тапҡыр бер уйында боҙҙа 60 минут була һәм шулай уҡ беренсегә бер гол да үткәрмәй ҡапҡаһын һаҡлап ҡала. Бөтәһе шул миҙгелдә, Андрей 10 уйында ҡатнаша һәм ике осрашыуҙа еңеүгә өлгәшә.

2012/13 йылдар миҙгеленән башлап ул «Металлургтың» ЮХЛ-да фарм-клубы «Ариада-Акпарс» өсөн уйнай башлай. Тәү тапҡыр Андрей 2012 йылдың 1 октябрендә уйында ҡатнаша, ә 29 ноябрҙә ул осрашыуҙың башынан аҙағына тиклем ҡапҡала тора һәм командаһына еңеү килтерә. 8 ғинуарҙа «Кубань» командаһына ҡаршы уйында ул бөтә 34 һуғыуҙы ҡағып, ЮХЛ-да тәү тапҡыр ҡапҡаһын «ҡоро» ҡалдыра. Литвинов клубы менән Братина кубогының ярымфиналына етә һәм шунда «Һарыарҡа» командаһына отола. 2013 йылдың 16 мартында Андрей плей-офф уйындарында тәүгә ҡатнаша. «Ариада-Акпарс» өсөн шул миҙгелдә ул 26 уйын үткәрә һәм шуларҙың унауһын еңә. Шул уҡ миҙгелдә Андрей «Кузнецкие Медведи» өсөн бер уйын уҙғарып өлгәрә һәм шунда командаһы еңелә. Тағы ул Гагарин кубогына эләкмәгән командалар өсөн ойошторолған Өмөт кубогында «Металлург» өсөн бер уйын үткәрә.

Киләһе 2013/14 йылдар миҙгелендә «Ариада» өсөн даими чемпионатта ул 19 матчта ҡатнаша һәм ете тапҡыр уйында еңә. Команда Братина кубогына эләгә, әммә шунда тәүге раундта уҡ «Рубин» хоккей клубына 1-3 иҫәбе менән отола. Литвинов Братина кубогының өс уйынында ҡатнаша, берәүһен генә тулыһынса уйнай һәм шуны еңә. ЙХЛ чемпионатында ул һигеҙ осрашыу үткәрә һәм шуларҙың береһен генә еңә. Ошо миҙгелдән һуң Андрейҙың «Кузнецкие Медведи» менән контракты тамамлана.

 «Липецк» менән «Буран» (2014—2016) 
2014/15 йылдар миҙгелен ул «Липецк» хоккей клубында үткәрә. Яңы командаһы өсөн тәүге осрашыуҙы 21 сентябрҙә «СКА-Карелия» командаһына ҡаршы үткәрә, ә «Липецк» уйында дәғүәселәрен еңә (4:2). Был клуб өсөн шул миҙгелдә ул бөтәһе 27 осрашыуҙа ҡатнаша, шуларҙың 9 еңә һәм 10 еңелә, 2 тапҡыр ҡапҡаһын «ҡоро» ҡалдыра. Литвинов командаһы менән Братина кубогының тәүге раундында «Ермак» хоккей клубына алты осрашыуҙа еңелә.

2015 йылдың 30 июнендә Андрей Юғары хоккей лигаһында сығыш яһаған «Буран» менән бер йылға килешеү төҙөйАндрей Литвинов Воронежға күсә. Клуб өсөн тәүге рәсми осрашыуҙа ул уйынды башынан аҙағына тиклем тора һәм бер гол да үткәрмәйенсә командаһына еңеү килтерә. Миҙгел башынан ул ялһыҙ 10 уйын үткәрә һәр яртыһын еңә. ЮХЛ-дың тәүге миҙгеленең иң яҡшы ҡапҡасыһы тип танылаЛауреаты недели. «Буран» даими чемпионатта юғары бишенсе урынды яулай, тик плей-офф уйындарының тәүге серияһында Балашиханан «Динамо» командаһына ҡаршы серияның тәүге өс уйынын еңһә лә артабан дүрт тапҡыр еңелә һәм Братина кубогынан төшөп ҡала. Андрей Литвинов даими чемпионатта 33 осрашыуҙа ҡатнаша, шуларҙың унауһында еңеүгә өлгәшә (лигала дүртенсе күрһәткес) һәм 4 тапҡыр иҫәбенә «ҡоро» уйын яҙа. Плей-оффта ул бер матчта ла ҡатнашмай.

 «Салауат Юлаев» (2016—ә.в.) 
2016 йылдың 12 июлендә Андрей Литвинов Континенталь хоккей лигаһында сығыш яһаған «Салауат Юлаев» менән ике яҡлы бер йыллыҡ килешеү төҙөйПодписан контракт с Андреем Литвиновым . Тимәк, ул «Салауат Юлаев» өсөн дә, уның фарм-клубы «Торос» өсөн дә уйнай ала. Уның командаға килеүе күп һорауҙар тыуҙары, сөнки уның менән бергә «Салауат Юлаев» системаһында бөтәһе 10 ҡапҡасы була. Генераль менеджер Леонид Вайсфельд һәм баш тренер Игорь Захаркин ҡапҡасыларҙың күплеген киләсәктә кәрәк булыуы менән аңлата. 2016 йылдың 19 сентябрендә Андрей «Торос» өсөн тәүге уйынын үткәрә һәм бер гол ғына үткәреп командаһына еңеү килтерә. «Салауат Юлаев» өсөн Андрей бер уйында үткәрмәй. ЮХЛ-дың миҙгелендә ул 23 осрашыу үткәрә һәм шуларҙың 12-дә еңә. «Торос» даими чемпионатты бишенсе урында тамамлай һәм плей-оффта тәү тапҡыр беренсе раундта еңелеп ҡала.
 ЮХЛ-да (2017—ә.в.) 
2017 йылдың 1 июнендә клуб етәкселеге Андрейҙы Юғары хоккей лигаһына күсерелгән Новокузнецкиҙан «Металлург» хоккей клубына ҡапҡасы Андрей Кареевҡа алмаштыраАндрей Кареев переходит в «Салават Юлаев»! . Тимәк бер нисә йылдан һуң Литвинов тыуған ҡалаһындағы команда өсөн уйнарға ҡайта. 2017/2018 йылдар миҙгелендә Андрей барыһы 49 уйында ҡатнаша, шуларҙың егерме бишәүһендә еңеү яулай, ә «Металлург» Петров кубогы өсөн плей-оффта сирекфиналға тиклем етә һәм буласаҡ чемпионға отола. 2018/2019 йылдар миҙгелен ул «Металлург» составында башлай, 10 уйындың икәүһендә еңеү яулай. 2018 йылдың 31 декабрендә Андрей Красноярскиҙан «Сокол» хоккей клубына күсәАндрей Литвинов - игрок "Сокола". «Сокол» даими миҙгелде 12-се урында тамамлай, Петров кубогы өсөн плей-оффтың тәүе этабында «Лада» хоккей клубын серияла 3-1 иҫәбе менән ота, ә сирекфиналда «СКА-Нева» командаһына ҡаршы бер уйында ғына еңеү яулай ала. Андрей Красноярск хоккей клубы өсөн 20 осрашыу уҙғара һәм 8 тапҡыр еңеү яулай. 

2019 йылдың 1 май көнөндә ул «Металлург» менән яңы килешеү төҙөй«Металлург» продлил контракт с Андреем Литвиновым .

 Ҡаҙаныштар 
 ЮХЛ чемпионатының бронза миҙалсыһы — 2013.

 Статистика 
 Һуңғы яңыртыу: 17 июль 2019
Иҫкәрмәләр: У — уйындар һаны, Е — еңеүҙәр, О — отолоуҙар, Мин — боҙҙа үткәргән минуттар һаны, ҮШ — үткәргән шайбалар, «0» — ҡоро уйындар һаны, ЫК — ышаныслыҡ коэффициенты, %КҠШ — кире ҡағылған шайбалар проценты
Даими миҙгелПлей-оффМиҙгелКомандаЛигаУЕОМинҮШ«0»ЫК%КҠШУЕОМинҮШ«0»ЫК%КҠШ2010/2011Кузнецкие МедведиЙХЛ 402107804.4982.6 Команда плей-оффҡа эләкмәй2011/2012Кузнецкие МедведиЙХЛ-А10233841612.591.4————————2012/2013Кузнецкие МедведиЙХЛ-А10159303.0287.5————————2012/2013Ариада-АкпарсЮХЛ22569584412.7591.341093201.2895.32012/2013Металлург Нк*КХЛ————————10159303.0188.92013/2014Кузнецкие МедведиЙХЛ-А8144012403.5887.8————————2013/2014АриадаЮХЛ19748243402.4892.8311112804.2988.72014/2015ЛипецкЮХЛ239712844121.9293.44032201203.2789.92015/16БуранЮХЛ33201019166842.1392.1————————2016/17ТоросЮХЛ2312712744422.0792.16243411111.9391.92017/18Металлург НкЮХЛ38201221038302.3792.611566472902.6993.12018/19Металлург НкЮХЛ10244432913.1191.8Команданан китә2018/19СоколЮХЛ11445892222.2492.79455471701.8694.92019/20Металлург НкЮХЛ                Бөтәһе ЙХЛ-да 233109525113.2188.7 ————————Бөтәһе ЮХЛ-да17979549394359122.2992.437131919627912.4293Бөтәһе КХЛ-да        10159303.0188.9
* «Плей-офф» урынына Өмөт кубогында уйындары

 Шәхси тормошо 

Андрей Литвинов уның кеүек Новокузнецк ҡалаһынан булған Дарья исемле ҡыҙ менән осраша. Улар 2011 йылдан тирәһе башлап бергәАндрей Литвинов: Ради плей-офф ты играешь весь сезонАндрей Литвинов: Самый тихий в команде — это я.

 Иҫкәрмәләр 

 Һылтанмалар 


 ЮХЛ сайтында профиле
 ЙХЛ сайтында профиле
 «Российский хоккей» сайтында профиле 

Категория:КХЛ хоккейсылары
Категория:Салауат Юлаев командаһының уйынсылары
Категория:Рәсәй хоккейсылары
Категория:Хоккей ҡапҡасылары
Категория:ЮХЛ уйынсылары
Категория:Рәсәй хоккей ҡапҡасылары
Категория:Торос командаһының уйынсылары
Категория:ЙХЛ хоккейсылары
Категория:«Кузнецкие Медведи» хоккейсылары
Категория:«Ариада» хоккей клубы уйынсылары
Категория:«Липецк» хоккей клубы уйынсылары
Категория:«Буран» хоккей клубы уйынсылары
Категория:Металлург Новокузнецк командаһының уйынсылары
Категория:«Сокол» Красноярск хоккейсылары‎